Hieronta on kokonaisvaltainen hoitokokemus, jonka vaikutukset ovat moninaiset. Kehosi ja mielesi rentoutuvat ja hoidon jälkeen tunnet olevasi taas virkeämpi ja vetreämpi. Monille hieronta tuo helpotusta myös erityyppisiin stressin oireisiin. Klassinen ja urheiluhieronta on on pehmytkudoksiin kohdistuvaa käsin tehtävää hierontaa, joka lievittää kipua, vähentää lihasjännitystä, rentouttaa lihaksia ja parantaa niiden elastisuutta sekä aineenvaihduntaa, lisäten myös nivelten liikelaajuutta. Hoito voi olla kevyen rentouttavaa tai muokkaavampaa, riippuen käytettävistä otteista, niiden laajuudesta ja hieronnan voimakkuudesta. Hierontaotteissa käytetään kämmentä, kyynärpäätä, peukaloa sekä muita sormia, aina käsiteltävän alueen ja asiakkaan tarpeiden sekä tuntemusten mukaan. Poikittaishieronnalla saadaan lihaksiin kohdistettua poikittaisvenytystä, joka irrottaa kiinnikkeitä ja lihassyitä toisistaan. Syväkudoshieronta puolestaan toimii hyvin paikallisiin tai syvemmällä oleviin ongelmakohtiin. Triggerpistekäsittelyllä puolestaan voidaan hoitaa paikallisia säteileviä kipupisteitä, jotka ovat usein hyvin arkoja ja tuntuvat kauempana käsiteltävästä alueesta. Hieronta helpottaa, jos kärsit akuutista tai pitkään jatkuneesta kivusta, jännityspäänsärystä, migreenistä, purentalihasten kireydestä, huimauksesta, niskahartiakivusta, käsien, sormien tai jalkojen puutumisesta, pohkeiden, etu- tai takareisien, selän, niskan, olka- tai kyynärvarsien kivuista tai jäykkyydestä, muista kivusta tai kireydestä johtuvasta liikerajoitteista tai stressistä aiheutuneista sivuoireista. Alla muutamia syitä, oireita tai oireyhtymiä joiden takia hakeudutaan hierontaan. Kansanomaisemmin näitä oireita tai tuntemuksia kuvataan puutumisena, lihasjumeina, jäykkyytenä, kankeutena, suonenvetona tai lukkoina. Iskiasoireet Golf- ja tenniskyynärpää Jännityspäänsärky ja jännitysniska (tension neck) Juoksijan tai hyppääjän polvi Rannekanava oireyhtymä (canalis carpi) Hampaiden yhteen pureminen tai narskuttelu (TMJ-ongelmat, bruksismi)